
. võileivad aitasid valmis 
teha virgad orelisõbrad Ülle 
Luur, Anne Kaarep ning pil- 
dile jäänud Lea Pihtje, Vir- 
ve Soode ja Aili Rüütel, 
ning paljud teised ... 


Tehtut kokku võttes tänati ajakirja 
taaskäivitajat ja uue aja esimest peatoi- 
metajat Urmas Rahuvarmi ... 


. hagu ka tordi, millele an- 
dis lõpliku väljanägemise An- 
neli Tombak. 


... hing väljas oli pisike näitus, 
kust soovijail oli võimalik aja- 
kirja vanemaid numbreid 
koju lugeda võtta. 

John Wesley, olles sunnitud kord tegevusetult ootama, 
öelnud: “Ma olen kaotanud 10 minutit igaveseks.” 


Keegi vastanud seepeale: “Härra Wesley, teil pole ju tarvis 
kiirustada.” — “Kiirustada! Selleks pole mul aega. Ma olen 
jõudeeluga jäädavalt hüvasti jätnud,” reageerinud Wesley. 


MÕTTEID 
aastakonverents1 


eel 


Täna, kui neid ridu kirjutan, meenub, et 

273 aastat tagasi, 24. mail 1738, toimus John 
Wesley elus pööre, mis muutis radikaalselt 
tema elu ja teenimise edasist käiku. 

Sellest elumuutvast kogemusest sündis äratus, 
mis on levinud üle kogu maailma. 


änaseks üle kahe ja poo- 

le sajandi pikkuse meto- 

distide teenimistöö tule- 

musena kogeme, et John 

Wesley väide “metodistid 
on üks rahvas üle kogu maailma”, on 
saanud tõeks. 

Hiljuti naasin koju Ameerika 
Ühendriikidest iga-aastaselt Eesti 
Sõprade koosolekult, mis peeti 
28.-30. aprillini Nashville'is. Sel koh- 
tumisel veendusime taas, et meie ven- 
nad ja õed Ameerika Ühendriikides 
pole meid unustanud. Oma palvete, 
külaskäikude ja finantsidega on nad 
ikka mõtelnud meile ning neile läheb 
korda see, kuidas meie teenimine siin 


Eestimaal edeneb. Ikka ja jälle on nad 
seda tööd toetanud ja abistanud, olgu 
tegemist pastorite palgafondi või 
muude valdkondadega, nagu EMK 
Teoloogiline Seminar, Giideoni laa- 
ger, lastekeskus Tähetorn, või siis ko- 
guduste töö ja kirikuhoonete ehitus 
või renoveerimine. Tahan südamest 
tänada kõiki neid, kes vaatamata oma 
koguduse või isiklikule majandusli- 
kult raskele ajale Ühendriikides on 
ikka ja jälle toetanud tööd Eestimaal. 

21.-22. juunil koguneme Tallinna 
aastakonverentsile. Möödunud tege- 
vusaasta 2010-2011 on olnud teatud 
mõttes eriline, ja seda just seetõttu, 
et oleme kogunenud kolmel korral 


Eesti Sõprade kohtumisele Ühinenud Metodisti Kiriku Crievewoodi kogu- 
dusse Nashville'is Tennessees tuli kokku ligi poolsada inimest. 28.-30. ap- 
rillini peetud kokkusaamisel esindasid Eestit Olav ja Urve Pärnamets, 
Lemme Aulis, Artur Põld, Meeli ja Üllas Tankler, Mall Tamm ja Taavi 
Hollman. Skype'i vestluses osalesid Thea ja Kaupo Kant ning Robert 
Tšerenkov. 


SUPERINTENDENDILT HINNE 


Eesti Sõprade kohtumisel Ühinenud Meto- 
disti Kiriku Crievewoodi koguduses: kuu- 
lajate ees seisab võõrustajapastor Peter 
van Eys. Eesti Sõprade poolt kokku pan- 
dud annetus jagati tänavu Generation 2, 
Võru kiriku ehituse, EMK laste- ja noorte- 
töö ning pastorite palgafondi vahel. 


piirkondlikele palve- ja visioonipäe- 
vadele. Neid päevi on iseloomusta- 
nud palved töötegijate ja koguduste 
eest, ülistus, osadus ja jagamine 
ning rakenduskava ettevalmistus ko- 
gu kirikule. 

Pastorite ja töötegijatena kogune- 
sime Lääne- ja Põhja-Eesti piirkondli- 
kule palve- ja visioonipäevale Pärnus- 
se Agape kirikusse jaanuaris, Lõuna- 
Eesti ja Lääne-Virumaa visioonipäe- 
vale Tartusse Püha Luuka kirikusse 
märtsis ning venekeelsete pastorite ja 
töötegijate kohtumisele Jõhvi kirikus- 
se aprillis. Rakenduskava koostami- 
sel on meid juhendajana teeninud Ja- 
na Tamn. Eeloleval aastakonverent- 
sil loodame kinnitada meie kiriku 
arengusuunad järgnevateks aasta- 
teks. 

Aastakonverentsi teemaks oleme 
seekord valinud teksti apostel Pauluse 
kirjast efeslastele (2:19-22): “... kasva- 
gem üheskoos pühaks templiks Issan- 
das ...” Niikaua, kui elame selles maa- 
ilmas, on meil ikka ruumi Issandas 
kasvada, et Tema mõju saaks avali- 
kuks meie teenimis- 
töö läbi erinevates 
Eestimaa paikades. 


TAAVI HOLLMAN 
superintendent 

Fotod: TAAVI HOLLMAN 


II PIIBEL 


Mida võime õppida kümnest käsust? 


Kaheksas käs 


TOOMAS PAJUSOO 


Sa ei tohi varastada! 
2Ms 20:15 


eda käsku korratakse ka 

Viiendas Moosese raama- 

tus (5:19). Nimetatud kä- 

su fookuses on inimese 

omandi austamine. Et 
üleskutse loobuda varastamisest on 
igati ajakohane veel 21. sajandil, ta- 
han keskenduda suhtumisele teise 
inimese omandisse, ükskõik milline 
see ka pole. 

Tänapäeval tuleb ette mitmesugust 
varastamist. Mõni viis, nagu relvasta- 
tud röövimine, auto ärandamine, 
murdvargus, poevargus või metalli- 
vargus, on ilmselge. Mõni vargus — 
käibemaksupettus, maksudest kõrva- 
lehiilimine, laenu mittetagasimaksmi- 
ne või ebaaus kauplemine — toimub 
aga vaikselt ja tähelepandamatult. 
Näiteid võiks tuua veelgi. Kindlusta- 
jate kogemus näitab, et majanduslan- 
guse ajal sagenevad varavastased ku- 
riteod, vandalism ja vargused kodu- 
des. 


Nagu meeldetuletus 


Küllap on paljud meist langenud 
mingisuguse varguse ohvriks. Nii on 
juhtunud minugi elus. Kümmekond 
aastat tagasi varastati öösel minu 
aiast sõiduauto Lada-09. Ei aidanud 
ka pöördumine politsei poole, auto on 
siiani kadunud. Paaril korral on maj- 
ja sisse murtud ja ühtteist perele vaja- 
likku kaasa võetud. Neil hetkedel, ol- 
les ise kahjukannataja, olen tajunud, 
mida tähendab olla Jumala laps, kui 
süda pole klammerdunud materiaal- 
sete asjade külge. Minu kaotused po- 
le küll võrreldavad Iiobi omadega, 
kuid mingil määral olen hakanud pa- 
remini mõistma tema sõnu: “Alasti 
olen ma emaihust tulnud ja alasti 
pöördun ma tagasi. Issand on andnud 

ja Issand on võtnud; Issanda nimi ol- 
gu kiidetud!” (li 1:24) Oma hämmas- 
tuseks kogesin, kuidas Jumala Vaim 
tegi minu sees palveid varaste pärast, 
et nad tuleksid meeleparandusele ega 
peaks oma häbiväärsete tegude eest 
minema hukatusse. Nende mõrude 
kogemuste kaudu oskan paremini 
kaasa elada samasugustele kahjukan- 
natajatele. 

Võin tuua veel ühe näite. Kui mit- 
meid kordi on vargad käinud meie 
Tallinna kirikus. Varastatud on pea- 
miselt asju, mida saab mustal turul 
kergesti maha müüa. See on nagu 
meeldetuletus, et taoliste inimeste 
eest on vaja palvetada. Vahel unusta- 
me ära, et elame maailmas, kus kur- 
jusejõud tegutsevad. Palvetagem jät- 
kuvalt Jumala varjavat kaitset Tema 
koja üle. 


Käsk ja käsu rikkumine 


Miks inimesed varastavad? Selleks 
on kindlasti mitmeid põhjusi. Jumala 
Sõna põhjal mõistame, et vargus on 
inimese patuse loomuse üks otsene 
tagajärg. Jeesus ütles: “Sest süda- 
mest lähtub kurje mõtteid, mõrva- 
mist, abielurikkumist, hooramist, var- 
gust, valetunnistust, pühaduseteo- 
tust.” (Mt 15:19) Selles loetelus mai- 
nitakse ka vargust. Inimese jumala- 
kartmatuse ja rikutud südame meel- 
suse tõttu läheb mõnigi kergesti hõlp- 
tulu saamise teele, arvates, et keegi ei 
näe. Ometi jälgivad Jumala silmad 
iga meie mõtet ja liigutust, Tema eest 
ei jää keegi varjule. 

Kaheksanda käsu rikkumine toob 
Jumala Sõna põhjal kaasa paratama- 


tult teatud tagajärjed. Vargad ei pääse 
Jumala riiki. Apostel Paulus on sellest 
kirjutanud kirjas korintlastele: “Või te 
ei tea, et ülekohtused ei päri Jumala 
riiki? Ärge eksige: ei kõlvatud ega 
ebajumalateenijad, ei abielurikkujad 
ega lõbupoisid ega meestepilastajad, 
ei vargad ega ahned, ei joodikud ega 
pilkajad ega riisujad päri Jumala rii- 
ki!” (1Kr 6:9-10) Lisaks kõigele võib 
varas sattuda kohtupinki, kus talle 
määratakse süüdistusele vastav ka- 
ristus. Nimi on määritud ja tegu pole 
kerge heastada. 


Puhtaks pestud 


Hea sõnum on see, et Jumal võib 
muuta ka kõige paadunuma varga sü- 
dame. Paulus jätkab järgmises sal- 
mis: “Ja sellised olid mõned teiegi 
seast. Kuid teie olete puhtaks pestud, 
te olete pühitsetud, te olete õigeks 
tehtud Issanda Jeesuse Kristuse ni- 
mes ja meie Jumala Vaimus.” 
(1Kr 6:11) 

Inimene, kellel on õige suhtumine 
teise varasse, ei varasta. Paulus ütleb: 
“Kes seni varastas, ärgu varastagu 
enam, selle asemel tehku tööd oma 
kätega, teenides ausalt elatist, et tal 
oleks jagada sellele, kellel on puu- 
dus.” (Ef 4:28) 

Kristlane teab, et kõik, mis tal on, 
kuulub Jumalale. Ta nõustub kunin- 
gas Taavetiga, kes ütleb: “Issanda pä- 
ralt on ilmamaa ja selle täius, maailm 
ja kõik, kes seal elavad.” (Ps 24:1) 
Seetõttu ei ole me omanikud, vaid Ju- 
mala vara majapidajad. Ainult suhe- 
tes teiste inimestega võime rääkida 
terminites ,,minu ja sinu”. 


Jumala vara majapidajad 


Kas võime ka Jumalalt varastada? 
Võime küll. Vanas Testamendis on 
toodud selle kohta üks näide, kus 
prohvet ütleb: “Kas inimene tohib Ju- 
malat röövida? Aga teie röövite mind 
ja ütlete: “Kuidas me sind röövime?” 
Kümnise ja tõstelõivuga. Olge needu- 
sega neetud, et teie, kogu rahvas, 


mind röövite! Tooge kõik kümnis 
täies mõõdus varaaita, et mu kojas 
oleks toitu, ja proovige mind ometi 
sellega, ütleb vägede Issand. Tõesti, 
ma avan teile taevaluugid ja kallan 
teile õnnistust küllastuseni.” (MI 
3:8—10) 

Prohvet räägib kümnisest, mis 
kuulub Jumalale. Me ei saa seda en- 
dale võtta. Jeesus ei teinud tühjaks 
kümnise andmist, ta toetas seda, kuid 
seda tuleb teha armastusega, mitte 
nagu variserid, kelle kohta ta ütles: 
“Häda teile, kirjatundjad ja variserid, 
te silmakirjatsejad, et te maksate 
kümnist mündist ja tillist ja köömnest 


ning jätate kõrvale kaalukama osa 
Seadusest — õigluse ja halastuse ja us- 
tavuse! Üht tuleb teha, kuid teist ei 
tohi jätta kõrvale!” (Mt 23:23) Olen 
kindel, kui kõik usklikud praktisee- 
riksid Jumalale kümnise andmist, siis 
ei puuduks Jumala kojas külluslik 
õnnistus, mida me kõik nii vajame. 


Praktika 


Mis võiks olla kaheksanda käsu 
praktiliseks rakenduseks? Selleks so- 
bivad hästi Jeesuse Mäejutluse sõ- 
nad: “Ärge koguge endile aardeid 
maa peale, kus koi ja rooste neid ri- 
kuvad ja kuhu vargad sisse murravad 


ja varastavad! Koguge endile aardeid 
taevasse, kus koi ega rooste neid ei ri- 
ku ja kuhu vargad sisse ei murra ega 
varasta!” (Mt 6:19-20) Seega õppi- 
gem elama, lootes rohkem Jumalale 
kui kaduvale omandile. 

Lõpetan palvega, mille leiame 
Õpetussõnadest: “Pettus ja valekõne 
hoia minust eemal, vaesust ega rik- 
kust ära mulle anna, toida mind aga 
vajaliku leivaga, et ma küllastudes ei 
hakkaks salgama ega ütleks: , Kes on 
Issand?” või et ma vaeseks jäädes ei 
hakkaks varastama ega patustaks 
oma Jumala nime vastu.” (Õp 30:8-9) 


Mõtteid kaheksanda käsu kohta 


ALLAN VENTSEL 


Me ei saa vaadata ühte 
käsku kümnest kui eraldi- 
seisvat asja, vaid peame 
selle tähenduse ja ole- 
muse mõistmiseks aseta- 
ma kogu käsuõpetuse ja 
sealt edasi kogu Jumala 
Sõna konteksti. 


äsk “Sa ei tohi varastada” on üks 
Ks ja seega osa käsuõpetu- 
sest — Moosese kaudu lisraeli rahvale 
antud seaduste kogumist, millel tar- 
kade inimeste arvates rajaneb kogu 
inimkonna elamisõpetus. Kõik inime- 
se loodud seadused ja reeglid üksnes 
kohandavad neid käske valitsevale 
keskkonnale ja oludele, lisamata nei- 
le midagi põhimõtteliselt uut. 

Sõna “käsk” tekitab inimestes 
vaistlikult tõrjuva reaktsiooni, kuna 
eeldab enese allutamist kellelegi või 
millelegi, kuid inimene on oma lan- 
genud loomuse poolest Jumalale 
vastuhakkaja: “... sest kõik on pattu 
teinud ja ilma jäänud Jumala kirku- 
sest.” (Rm 3:23) 

Ent Jumal pole käske andnud ees- 
märgiga lihtsalt meie vabadust piira- 
ta. Jumal on armastus ja armastus 
lähtub armastatu kasust, mitte oma- 
kasust. Loomulikult käsud piiravad 
nende järgijat, kuid nende olemus ja 
ülesanne on hoopis inimest aidata, 
aidata elada kooskõlas Jumala tahte 


ja tema kehtestatud reeglitega, mis 
maailmas ja kogu loodus valitsevad, 
ning elada seega meie jaoks parimal 
võimalikul viisil. 

Jumala käske võib nimetada ka 
Jumala riigi seadusteks, kuna Jeesu- 
se sõnade kohaselt ulatub Jumala riik 
meieni ja meie sisse, kes me Jumalat 
armastame. 

Käsuõpetuse saab jagada tingli- 
kult kaheks. Üks pool on justkui te- 
gutsemisjuhend, mis seab selged pii- 
rid inimese käitumisele. Teine pool 
aga avab käsu olemuse ja selle algal- 
lika. See viimane on suurem ja oluli- 
sem, kuna hõlmab endas ka esimest. 

Markuse evangeeliumist (2:28-34) 
loeme: “Ja üks juurdeastunud kirja- 
tundjaist, kes oli kuulnud nende vaid- 
lemist ja teadis, et Jee- 
sus oli neile hästi vasta- 
nud, küsis temalt: “Mil- 
line on kõige esimene 
käsk?” 

Jeesus vastas: “Esi- 
mene on: Kuule, Iisrael, Issand, meie 
Jumal, on ainus Issand, ja armasta Is- 
sandat, oma Jumalat, kogu oma sü- 
damega ja kogu oma hingega ja kogu 
oma mõistusega ja kogu oma jõuga! 
Teine on see: Armasta oma ligimest 
nagu iseennast! Mingit muud neist 
suuremat käsku ei ole.” 

Ja kirjatundja ütles talle: “Hästi, 
Õpetaja, sa ütlesid tõtt, et tema on 
Ainus ja ei ole teist peale tema; ja ar- 
mastada teda kogu südamega ja kogu 
mõistusega ja kogu jõuga ning ar- 
mastada ligimest nagu iseennast on 


Mõni vargus 
on ilmselge, mõni 
toimub aga vaikselt ja 
tähelepandamatult. 


palju rohkem kui kõik põletusohvrid 
ja muud ohvrid.” 

Ja Jeesus, nähes, et kirjatundja 
vastas arukalt, ütles talle: “Sa ei ole 
kaugel Jumala riigist.” Ja keegi ei jul- 
genud teda enam küsitleda.” 

Ja taas loeme: “... sest käsk: “Sa ei 
tohi rikkuda abielu, sa ei tohi tappa, 
sa ei tohi varastada, sa ei tohi himus- 
tada”, ja mis tahes muu käsk on kok- 
ku võetud selles sõnas: “Armasta oma 
ligimest nagu iseennast!”” (Rm 13:9) 

Jeesus ütleb sellega, et käsu alli- 
kaks on armastus, Jumala armastus. 
Sest inimesi peab motiveerima käsku 
täitma üksnes armastus Jumala ja 
oma ligimese vastu. Ja Jumal on oma 
absoluutses tarkuses seadnud nii, et 
tema käskude täitmise kaudu saame 
me parimal või õigem 
oleks öelda — ainsal 
moel oma armastust 
osutada. Ja teiselt 
poolt — käsku on või- 
malik täita üksnes 
nii, et meid ajendab selleks armastus. 
Vastasel korral lähtume kurjadest 
motiividest ning lõikame end ära Ju- 
mala abist ja juhtimisest, milleta on 
tõeline käsu järgimine võimatu. 

Rääkisime käsuõpetuse ehk käsu 
(ainsuses) duaalsest olemusest — 
ühelt poolt käsk ja selle järgimine kui 
armastuse tegu ja teiselt poolt kui 
kurjusest hoidumise tegu. Need kaks 
on vastandid, mis ei saa koos eksis- 
teerida. Nagu armastus ja selle alli- 
kas on üks, on üks ka kurjus ja selle 
allikas, ning kurjusel on vaid mitmed 

väljendusvormid. Üks neist väljen- 
dusvormidest on varastamine. Kurjus 
ja patt on armastuse puudumine, Ju- 
malast lahusolu ja temale vastandu- 
mine. Kurjus tuli inimkonda saatana 
kaudu, tema pettuse ja inimese himu 
koosmõju tagajärjel. 

Kõige esimeseks inimese tehtud 
kurjaks teoks oli vargus Jumala ta- 
gant — vargus hea ja kurja tundmise 
puust. Ja seda tehes ei aimanud Eva 
ja Aadam, et nad lasevad saatanal va- 
rastada endilt maailma valitseja õigu- 
se ning Jumalalt tema algse plaani 
inimkonna ja maailma jaoks. 

Varastamine tä- 
hendab võtta endale 
midagi, mis kuulub 
kellelegi teisele. Kui 
me anname endale 
aru sellest, et kõik 
siin ilmas kuulub sel- 
le loojale, Jumalale, 
siis saame teha järel- 
duse, et varastades 
ükskõik mida, varastame seda tegeli- 
kult Jumalalt. Mingi asja vargus teise 
inimese tagant on ränk tegu ja meie 
südametunnistus, kui see päris paa- 
dunud pole, ei jäta meid taolise eksi- 
muse puhul süüdistamata. Varasta- 
mist on peetud läbi aegade väga häbi- 
väärseks teoks, kuna see paljastab nii 
otseselt selle, et inimese üle valitseb 
ahnus, mida on ikka üheks kõige ma- 
dalamaks tundeks peetud. 

Aga hoopis raskem on hoomata, et 
sageli varastame otse Jumalalt seda, 
mis kuulub üksnes talle — aega, mis 
peaks olema talle pühendatud, tänu 
tema abi eest, ülistust kui ainsat ohv- 


Kirikuvalitsuses 


MK kirikuvalitsus kogunes kor- 
| le istungile 27. mail ja tu- 
leb enne aastakonverentsi kokku 
veel 15. juunil. 

Maikuu koosolekul kinnitati EMK 
2010. aasta majandusaruanne ning 
vaadati üle kirikuvalitsuse ja teoloogi- 
lise seminari tänavune majandustege- 
vus. Majandusasjadest arutati veel ka 

Meie ülesanne 
on jagada seda, 
mis on meie endi 

ausa töö ja 
vaevaga ning 
Jumala õnnistu- 
sel ja kaasabil 
loodud. 


rit, mis lähtub meist enestest ja mille- 
ga me Jumalale rõõmu pakkuda saa- 
me, ning kas või kümniseraha või 
meie kätte usaldatud ande, mis on 
meile antud teistele jagamiseks. 

Jumal näitab, et meie ülesanne on 
jagada seda, mis on meie endi ausa 
töö ja vaevaga ning Jumala õnnistu- 
sel ja kaasabil loodud. “Kes seni va- 
rastas, ärgu varastagu enam, selle 
asemel tehku tööd oma kätega, teeni- 
des ausalt elatist, et tal oleks jagada 
sellele, kellel on puudus.” (Ef 4:28) 

Varastamine toob vargale näiliselt 
kasu. Kuid üksnes näiliselt. Sest va- 
raste ja valetajate “isa” on 
saatan ja enda sidumine te- 
maga toob kaasa hävingu. 
“Varas ei tule muu pärast kui 
varastama ja tapma ja hukka- 
ma. Mina olen tulnud, et neil 
oleks elu, ja oleks seda üli- 
rohkesti.” (Jh 10:10) 

Jumal paljastab meile, et 
varastamise ja kõige patu läh- 
tekoht on osaduse puudumine Juma- 
laga ehk temast lahus elamine. Juma- 
las on meil meelevald seista vastu 
kurjale ning olla väljaspool kurjuse 
mõju. Aga Jumalata satume parata- 
matult olukorda, kus meilt lõpuks va- 
rastatakse kõige hinnalisem, mis 
meie jaoks on valmis pandud. 

“Nõnda ütleb vägede Issand: Ärge 
kuulake nende prohvetite sõnu, kes 
teile prohvetlikult kuulutavad — nad 
ainult tüssavad teid tühiste lootuste- 
ga: nad räägivad oma südame kujut- 
lustest, mitte Issanda suust. 

Nad ütlevad ühtepuhku mu laima- 
jaile: “Issand on öelnud: Teil on ra- 


MEILT JA MUJALT 


Kohila kinnistu müügi ja Apteegi tä- 
nava maja väljarentimisega seondu- 
vaid küsimusi. Superintendent andis 
ülevaate Eesti Sõprade koosolekul 
toimunust ning kevadistest EMK vi- 
siooni- ja palvepäevadest ning aren- 
dusgrupi kokkusaamistest. 

Seoses läheneva aastakonverentsi- 
ga olid kõne all ilmikute sessiooni si- 
sustamise põhimõtted, samuti võima- 
likud muudatused kirikuvalitsuses 


hu!” Ja igaühele, kes käib oma süda- 
me paadumuses, nad ütlevad: “Teile 
ei tule õnnetust!” 

Aga kes neist on olnud osaduses 
Issandaga ja on näinud ning kuulnud 
tema sõna? Kes on tähele pannud ja 
kuulnud tema sõna? Kui nad oleksid 
olnud osaduses minuga, siis nad kuu- 
lutaksid mu rahvale minu sõnu ning 
pööraksid neid nende kurjadelt tee- 
delt ja kurjadest tegudest.”” (Jr 23: 
16-18) 

“Sellepärast, vaata, ütleb Issand, 
olen ma prohvetite vastu, kes varasta- 
vad üksteiselt minu sõnu.” (Jr 23:30) 

Loeme Jumala Sõnast, et varasta- 
da võib isegi sõnu, mis on Jumalalt 
määratud inimestele jagamiseks. Ju- 
mal ütleb sellega, et need prohvetid, 
kes ei käi osaduses temaga, varasta- 
vad oma tegudega Jumala tõe ja 
pääste inimestelt ning Jumalalt tema 
au. Sama Sõna on kehtiv igaühe 
jaoks, sest oleme ju kõik Jumala saa- 
dikud kaasinimeste seas. 

Lõpetan veel kord Johannest (Jh 
10:10) tsiteerides: “Varas ei tule muu 
pärast kui varastama ja tapma ja huk- 
kama. Mina olen tulnud, et neil 
oleks elu, ja oleks seda ülirohkesti.” 

Jeesus on selleks tulnud ja selle ni- 
mel oma elu ohverdanud, võtkem siis 
see kingitus vastu ning jagagem seda 
kõigiga, kes seda on valmis vastu võt- 


ma. 

ning superintendendi valimised. Eriti 
põhjalikult süüvis kirikuvalitsus täna- 
vuse aastakonverentsi motosse, tahtes 
sellesse panna visiooni- ja palvepäeva- 
delt kõlama jäänud vajaduse minna 
edasi üheskoos, ehitades oma kiriku 
eluasemeks Issandale. Sobiv kirjakoht 
selleks leiti Pauluse kirjast efeslastele. 

Kella kümneks kokku tulnud ki- 
rikuvalitsuse tööpäev kestis kella 


neljani. 


In memoriam: 


Wilfried Bolay 


14. aprillil saabus paljusid Eesti metodiste kurvas- 
tanud teade — suri pastor Wilfried Bolay. 


Wi Bolay sündis 1950. aas- 
tal Stuttgart-Bad Cannstattis. 
Pärast keskkooli lõpetamist õppis ta 
Tübingeni ülikoolis evangeelset teo- 
loogiat ja religioonipedagoogikat. Ju- 
ba õpingute ajal alustas ta tööd raa- 
dios (praegune “raadio m”), kus te- 
gutses kokku seitse -— aastat 
(1971-1978). Aastail 1978-1986 tee- 
nis Wilfried Bolay pastorina Ulmi ja 
Schweinfurti/Würzburgi kogudust. 
Alates 1986. aastast kuni surmani oli 
ta ÜMK evangelismisekretär Saksa- 
maal ja 2010. aasta lõpuni telgimisjo- 
ni juht. Hoolimata 2009. aastal diag- 
noositud pahaloomulisest kasvajast 
jätkas Wilfried Bolay aktiivset tege- 
vust. Veel tänavu veebruaris said tu- 
dengid kuulata tema evangelismitee- 
malisi loenguid Tallinnas EMK Teo- 
loogilises Seminaris. Wilfried Bolay 
tervis halvenes järsult veebruaris 
2011 jatta suri 14. aprillil 2011. 
Piiskop Christian Alsted kirjutas 
järelehüüdes Wilfried Bolayle, et tel- 
gimisjoni, misjonibussi ja oma õpeta- 
jatöö kaudu teenis pastor Bolay Ühi- 
nenud Metodisti Kirikut ustavalt ko- 
gu Euroopas. Isegi haigena, kasuta- 
des maksimaalselt ära talle antud 
päevi, andis ta oma eluga tunnistuse 
Issanda Jeesuse Kristuse armastusest 
ja armust. Piiskop Alsted rõhutas, et 


Wilfried Bolayd tunti, austati 
ja armastati kogu Põhjala ja 
Baltikumi piiskopkonnas. 

Wilfried Bolay tegevust 
Eestis meenutavad Thea ja 
Kaupo Kant: “Meie esimene 
kokkupuude Wilfriediga, ke- 
da hakkasime kutsuma onu 
Willuks, oli 1997. aastal noor- 
te misjoniseminaril Ahja kes- 
kuses. Wilfried pidi esialgsete 
plaanide järgi pidama paar 
loengut evangelismist, kuid 
esimesest silmapilgust kiin- 
dusime üksteisesse - ning 
Wilfried jäi meid kahe tunni 
asemel õpetama kolmeks päevaks. 
See peegeldas ka tema kirge ning sü- 
dant kasvatada uusi töötegijaid ning 
panustada evangelismi- ja misjoni- 
töösse. 

Sellele esimesele korrale järgnes 
palju teisigi, kahjuks ei oskagi kõike 
kronoloogilises järjekorras ning täp- 
selt nimetada. 

1998. aastal saabus Eestisse esi- 
mest korda misjonibuss, mis tegutses 
näiteks Pärnus ja Võrus [toona jõudis 
misjonibuss isegi Koduteel viienda 
numbri kaanele — toim]. 1999. aastal 
jõudis misjonibuss Pärnusse, Võrru 
ning Tallinna. Misjonitelke on püstita- 
tud Tallinnas, Jõhvis, Pärnus, Võrus, 


David Wilkerson 


aprillil tabas maailma 
2 (as teine oluline kao- 
tus, kui traagilises liiklusõnnetuses 
Texase osariigis hukkus auto laup- 
kokkupõrkes haagisveokiga palju- 
dele eestlastelegi teada-tuntud pas- 
tor David Wilkerson. 

Talle antud 79 eluaastast teenis 
pastor Wilkerson kirikut enam kui 
60. Wilkersoni asutatud heategevus- 
organisatsioon aitab tänapäeval tu- 


handeid lapsi kaheksal eriti vaesel 
maal, kus Please Pass the Bread on 
avanud 56 toidujagamispunkti. 
Pastor Wilkersoniga kaasas olnud 
abikaasa Gwen sattus õnnetuse taga- 
järjel haiglasse, kuid on paranemas. 
Nende poeg Gary Wilkerson alustas 
järelehüüet isale kirjakohaga Apostli- 
te tegude raamatust (13:36): “Sest 
Taavet, kui ta oma sugupõlve ajal Ju- 
mala tahtmist oli teeninud, uinus ma- 


Wilfried Bolay viimasel külastusel Võrus 
veebruaris 2011. 


Varstus. Aastail 2005-2010 on suur 
telk saabunud suvekonverentsidele. 
2010. aastal saime südamesse kut- 
suda Wilfried Bolay EMK VII suve- 
konverentsile ning kui olime kutse 
esitanud, naljatas ta: “Ma ütlesingi 
Matthiasele (telgimeistrile), et järg- 
misel aastal nad telke ilma minuta ei 
saa.” Meil oli hea meel, et jõudsime 
teda kutsuda enne, kui tema meile 
selle “ultimaatumi” jõudis esitada °C. 
Kahjuks kutsus Issand Willu ära enne 
suvekonverentsi, kuid usume, et tä- 
navuse konverentsi teema “Lõikust 
on palju, mingem ja lõigakem, min- 
gem ja kuulutagem, mingem ja kogu- 
gem” on olnud tema elukreedo.” 


gama ...” 2004. aasta juunis käis 
David Wilkerson koos pojaga toona- 
se Eesti Kristliku Nelipühi kiriku piis- 
kopi Allan Lauri kutsel ka Eestis. Ta 
pidas Tallinna linnahallis avaliku tee- 
nistuse ja juhatas kahepäevast vai- 
mulikele suunatud seminari, mis toi- 
mus Tallinna Metodisti Kirikus. 
David Wilkerson oli muu hulgas 
hea kirjamees, eesti keeles on temalt 
ilmunud näiteks “Rist ja pussikange- 
lased” (1992), “Rüüpavad pühakud” 
(1996), “Sinu kodu on sinu kirik” 
(1993) jpm. 

KI MEILT JA MUJALT 


Fotod: MATI SOODE 


Tähetorn sai kümneseks 
8 aprillil tähistas EMK egiidi all 
etegutsev lastekeskus Tähetorn 
juba oma kümnendat sünnipäeva. 
Tähtpäeva raames meenutasid pas- 


tor Peter van Eys Nashville'ist ÜMK 


Crievewoodi kogudusest ja Kersti 
Raudsepp lastekeskuse asutamise lu- 
gu. Tervitusi tõid superintendent Taa- 


vi Hollman ja pastor Olav Pärnamets, samuti Tallinna aselinnapea Me- 
rike Martinson, Põhja-Tallinna Lastekaitse talituse juhtivspetsialist Kat- 


-"i 
PILDIKESI AHJALT 


rin Laur ja hoolekandeosa- 
konna peaspetsialist Lea 
Möll ning paljud teised 
Norrast, Ameerika Ühend- 
riikidest ja Eestist. Juba 
eelmisel päeval, 7. aprillil, 
käisid lastekeskuses oma 
meenutusi jagamas ja pilte 


Charles Wesley laul 
kuninglikul laulatusel 


uivõrd olulist osa etendab metodist- 
Ki pärand Suurbritannia ühiskon- 
nas, seda näitab ilmekalt tõsiasi, et prints 
Williami ja Catherine Middletoni laulatu- 
sel 29. aprillil kõlas Westminster Abbeys 
teiste hulgas Charles Wesley koraal “Love 
Divine, All Loves Excelling”. 

Huvilistele teadmiseks, et ingliskeelses 
vikipeedias on sellele Wesley laulule pühen- 
datud koguni omaette ja päris pikk artikkel, 
millele on lisatud lausa 56 viidet. Charles 
Wesley kirjutas kõnealused laulusõnad 
1747. aastal, viisistanud on seda mitmed he- 
liloojad. Kuninglikul laulatusel ette kantud 
meloodia pärineb 1905. aastast ja tugineb 
meloodiale “Blaenwern”, mille autoriks on 
uelsi helilooja William Penfro Rowlands 


vaatamas lastekeskuse ku- 
nagised kasvandikud. 


SOOodUs pinnas 


M; koguduse alus on Kristus 
ja Ta rist” ja veel teisigi 


39 


ülistuslaule kõlas Ahja misjonikes- 
kuses, sest 6. veebruaril 2011 tähis- 
tas Kärsa kogudus piduliku jumala- 
teenistusega asutamise kaheküm- 
nendat aastapäeva. 


Kärsa koguduse pastor Rein 
Laaneser ja kogudust sünnipäeva 
puhul tervitama saabunud Räpina 
koguduse pastor Ele Paju. 


Kärsa kogudus kahekümnenda sün- 
nipäeva osaduses. 


£ A 

Inimesi oli Ahjale kogunenud roh- 
kem kui tavaliselt. Oli ka külalisi, kes 
tulid sünnipäevakogudust õnnitlema: 
superintendent Taavi Hollman, Räpi- 
na koguduse pastor Ele Paju abikaa- 
saga, Ahja valla sotsiaalnõunik Juta 
Otsa. 

Räpina kogudusega on Kärsa ko- 
gudus eriti tihedates sidemetes. Meie 
pastor Rein Laaneser kutsub Räpinat 
hellitavalt emakoguduseks, sest just 
Räpina inimestelt tuli initsiatiiv taas- 
tada Kärsa kirik. Seal peeti jumala- 
teenistusi veel enne, kui kirik katuse 
sai ning puud alles laest läbi kasva- 
sid. Pastor tuletas tänuga meelde 
Maie ja Olavi Ilumetsa, Eduard Lohvi, 
Jaan Lodit ja paljusid teisi. Ususeeme 
külvati soodsale pinnasele, sest ole- 
me kogudusena püsinud juba kaks- 
kümmend aastat. Koguja raamatu 3. 
peatükist loeme, et igale asjale on 
määratud aeg ja aeg on igal tegevusel 
taeva all”. 

Tänan Issand, Kõigeväeline Jumal, 
et oled oma armuga meid kandnud 
kõigist neist aegadest läbi. Ja anna, et 
meist igaüks oleks nagu särava tule- 
ga küünal, mis kiirgaks valgust, mee- 
nutamaks Jumala armastust läbi Jee- 


(1860-1937). 


Superinten- 
dent Taavi 
Hollman 

6. veebruaril 
Ahjal Kärsa 
kogudust 
tervitamas. 


suse Kristuse. Kuna Jeesus on tulnud 
maailma valguseks, siis süütasime 
rohkesti küünlaid Jumala kohaloleku 
märgiks. Ka superintendendi kingitus 
— suur ilus mitmetahiline lõhnav küü- 
nal - viitas sellele. 

Mõisaaegsest juustukojast ning 
Nõukogude ajal vorstitööstusena ka- 
sutusel olnud hoonest on nüüdseks 
Ameerika ja Soome sõprade abiga 
saanud Ahja maastikuarhitektuuris 
üks esinduslikumaid. Võime uhkust 
tunda oma Ahja misjonikeskuse üle, 
samuti kiriku üle Kärsal. Igal püha- 
päeval toimuvad seal jumalateenistu- 
sed. Astu julgelt uksest sisse! 

Kallid kaaskristlased, püsigem 
kindlalt usus, et me ei peaks kreek- 
laste moodi Filippust paluma: “ Isand, 
me tahame Jeesust näha!” (Jh 12:21) 

Rohket Jumala õnnistust! 
IRJA SAKSING, Kärsa kogudus 


Fotod: JANA LAANESER 


Tallinna orel annab 
esimese kontserdi Belgias 


Hugo Lepnurme mälestus- 
oreli esimest kontserti 
saab kuulda jaanipäeval, 
24. juunil orelimeister Gui- 
do Schumacheri kodulin- 
nas Eupenis, kus firma 
Orgelbau Schumacher 
GmbH avab uue töökoja. 


ugo Lepnurme mälestusorel on 
pi käsil orel, mis Belgia oreli- 
ehitusfirma uues töökojas valmib. 
Töökoja avamisele ja kontserdile 
oodatakse õnnistussõnu ütlema roo- 
makatoliku kiriku dekaani Helmut 
Schmitzi, kes on ühtlasi orelimeistri 
kodukoguduse preester. Järgneb 
ühislaul, mida saadab selleks het- 
keks peaaegu valmis Tallinna orelil 
Rahvusvahelise Orelimeistrite Assot- 
siatsiooni sekretär ja Hugo Lep- 
nurme nimelise Orelifondi konsul- 
tant Göran Grahn. Göran Grahn 


nurme prelüüdi, lisaks saab kuulda 
orelimuusikat Belgia organistidelt. 
Kontserdile järgneb pidulik vastu- 
võtt. 

Ligi saja kutsutud külalise seas on 
mitmed poliitikud, kaasa arvatud Bel- 
gia saksakeelse piirkonna (Deutsch- 
sprachige Gemeinschaft Belgiens) 
minister-president Karl-Heinz Lam- 
bertz, kes on orelimeistrile teatanud 
oma osalemisest ja lubanud pidada 
lühikese kõne. Hugo Lepnurme nime- 
list Orelifondi esindavad sel tähtsal 
päeval Belgias pastor Toomas Paju- 
soo abikaasa Heidiga, Hugo Lep- 
nurme tütar Virve Soode koos abi- 
kaasa Matiga jt. 

Pärast esitlust võetakse orel taas 
detailideks lahti, transporditakse Ees- 
tisse ja seatakse Tallinnas mänguval- 
mis veel kultuuripealinnaks olemise 
aastal 2011 — plaanis on osalemine 
Euroopa kultuuripealinna ürituste 
raames toimuval Tallinna rahvusva- 


ORELIFONDIS HH 


Orelisõbrad 2011. aastal leiba-saia 
sorteerimas. 


Oreliehituse kõrval on orelisõpra- 
del jätkunud aega ja energiat ka sot- 
siaaltööle. Nii näiteks jagati Wesley 
sotsiaalse evangeeliumi ideed järgi- 
des 2010. aastal muu hulgas välja 12 
tonni orelisõprade isiklike sidemete 
kaudu annetatud leiva- ja saiatooteid. 
Neid on lisaks metodisti kogudustele 
saadetud ka lastekeskusesse Tähe- 
torn, Paldiski meremisjonile, Lootuse 
külale ja Päästearmee Lootuse maja- 
le, Oleviste supiköögile, vennasteko- 
gudusele jm, kokku ligi veerandsajas- 
se paika. Aidates korraldada Tallinna 
koguduses heategevat õunamoosi- 
müüki, on Tallinna koguduse oreli- 
fond andnud oma panuse ka Võru ki- 


plaanib esitada ka ühe Hugo Lep- 


Visioonipäevad EMK-s 
ja UMK-s 

äbi 2011. aasta kevade on 
j nike EMK rakenduska- 
va koostamise protsess. 

EMK piirkondlikud visiooni- ja 
palvepäevad on toimunud lisaks 
Pärnule 4. märtsil Tartus ja 9. ap- 
rillil Jõhvis, rakenduskava aren- 
dusgrupp on kogunenud kaks 
korda — 16. märtsil Paides ja 20. 
mail Tartus. Ühise töö tulemusena 


valmivad materjalid esitatakse 

juunis EMK aastakonverentsile. 
Enam-vähem samadele asjade- 

le, millega EMK oma visioonipäe- 


Fotod: Koduteel 


Rakenduskava töögrupi kohtumi- 
ne 16. märtsil Paides. 


helisel orelifestivalil. 


vadel ja arendusgrupis on tegele- 
nud, oli pühendatud ka Ühinenud 
Metodisti Kiriku üleilmne tipp- 
kohtumine, mis sai teoks 6. april- 
lil interneti vahendusel (www. 
umcleadershipsummit.org). Ni- 
melt on sarnaselt Eestiga ka ÜMK 
tervikuna asunud kaardistama 
hetkeolukorda ning ellu kutsu- 
nud töörühma, mis on tegelemas 
ÜMK probleemvaldkondade sõ- 
nastamise ja 
edasise tege- 
vuse kavanda- 
misega. 


riku ehitamisse. Lu 


Käivad ettevalmistused ÜMK 
peakonverentsiks 


MK järgmine peakonverents peetak- 
U.. 24. aprillist 4. maini 2012 Tam- 
pa konverentsikeskuses Floridas. Alates 
1. aprillist 2011 on kõigil soovijal võimalik 
esitada peakonverentsile kaalumiseks 
oma ettepanekuid. 

Vastavalt ÜMK kirikukorrale on õigus 
kiriku kõrgeimale organile — iga nelja aasta 
tagant kogunevale peakonverentsile — ette- 
panekuid esitada igal Ühinenud Metodisti 
Kiriku organisatsioonil, vaimulikul või il- 
mikliikmel. Eelmisele, 2008. aasta peakon- 
verentsile laekus kokku ligikaudu 2500 et- 
tepanekut. Täpsemad juhised avalduse 
koostamiseks on kättesaadavad peakonve- 
rentsi veebilehel gc2012.umc.org. Petitsioo- 
nikomisjoni sekretär võtab avaldusi vastu 
27. septembrini 2011. EMK valib oma de- 
legaadid 2012. 


Make Disciples aasta peakonve- 

of Jesus Christ rentsile eelseis- 

4 korra val aastakonve- 
74 


rentsil. 


THE UNITED METHODIST CHURCH 
GENERAL CONFERENCE 2012 » TAMPA, FL 

Foto: Koduteel 


I KIRIKUELU 


Eestit väisas tulevane 
Briti metodistide president 


26.—30. märtsil külastas Eestit 
Briti Metodisti Konverentsi peagi 
ametisse astuv, nn eelmääratud 
president (president designate) 
Leo Osborn. 


riti Metodisti Konverentsi presi- 

dent valitakse aastaks, millele eel- 

neb omakorda nn eelmääramis- 

aasta. Sel aastal on eelmääratud 

presidendil muu ettevalmistuse 
hulgas võimalik külastada ühte maailma riiki, 
et tutvuda seal tegutseva metodisti kiriku töö- 
ga. 2011. aasta suvel ametisse astuva Briti me- 
todistide presidendi Leo Osborni valik langes 
Eestile. 

Leo Osborni saatsid Eesti-visiidil superin- 
tendent Taavi Hollman ja piiskop Christian 
Alsted. Leo Osborn jutlustas 27. märtsil Tallin- 
na koguduse eesti- ja venekeelsel teenistusel 
ning esmaspäeval, 28. märtsil Jõhvi koguduses. 
Ta külastas Sakussaare, Kunda, Aseri ja Jõhvi 
kogudust ning lastekeskust Tähetorn ja kohtus 
haridustoimkonna esindajatega. Leo Osborn 
sai maitsta ka pühapäeval, 27. märtsil Koduteel 
sajanda numbri ilmumise puhul pakutud torti 
ning tutvuda Hugo Lepnurme nimelise Oreli- 
fondi tööga. 

Ja last but not least — Leo Osborn oli valmis 
jagama oma reisi muljed ka Koduteel lugeja- 
tega. 


LIONEL E. OSBORN 


on sündinud 1952. aastal Birminghamis. 


Ta on õppinud Bristolis Wesley kolledžis ja 
teeninud kokku 32 aastat kogudusi Der- 
byshire'is, Lancashire'is, Cheshire'is ja 
Northumberlandis. 

Ta on Briti metodistide Newcastli piirkonna 
president. 


Huvitub eriti kiriku ajaloost, liturgiast ja 
jumalateenistuse korrast, pastoraalsest 
hoolekandest ja evangelismist. 

Lisaks muudele kohustustele teenib ta 
kaplanina Briti jalgpalliliigas. 

Leo Osborn kirjutas tervituse Hugo Lepnurme nimelise 
Orelifondi külalisteraamatusse ja sai maitsta ka ajakirja 
Koduteel sajanda numbri auks valminud torti. 


Fotod: TAAVI HOLLMAN ja Koduteel 


Sakussaares. 


Kundas. 


Ida-Virumaa pastoritega Jõhvis. 


Kiri Tallinna 


Armsad õed ja vennad 
Kristuses! 


li tohutu eesõigus viibida 
(Ji kaunil maal ning kü- 
lastada metodiste Tallinnas ja 
väljaspool seda. See oli väga 
pingeline reis. Pärast seda, kui 
olin pühapäeval teeninud kahel 
teie jumalateenistusel, viis pas- 
tor Taavi minu ja piiskop 
Christiani ringsõidule metodisti 
kogudustesse, mis jäävad Tallin- 
nast ida poole. Kui erinevad 
need olid. Üks (Sakussaare) 
käib koos kodustes oludes, teine 
(Kunda) teeb märkimisväärset 
tööd probleemsete lastega, kol- 
mandas (Aseri) tervitas mind 
lahkelt hulk eakamaid kogudu- 
seliikmeid, kes on pidanud palju 
läbi elama, ning pärast sissepõi- 
get teie suurepärasesse Giideoni 
laagrisse ja noorendavat sauna 
Toila spaas lõpetasime Jõhvis 
teenistusel, mis ühendas endas 
nii moodsa kui traditsioonilise 
jumalateenistuse parimaid jooni 
ning oli tohutult inspireeriv. 

Järgmine päev kulus taas teie 
kaunis kirikus, tutvudes semi- 
nariga, külastades raamatupoo- 
di (ja tehes sealt sisseoste) ning 
saades rohkem teada teie tööst 
endiste vangidega. Oli rõõmus- 
tav kuulda ilmikute koolitami- 
sest ning õppida veidi paremini 
tundma Ühinenud Metodisti Ki- 
riku globaalteenistuse peakomi- 
tee tegevust. Oli muljetavaldav 
kuulda pastor Olavilt Eesti krist- 
laste südikusest Nõukogude 
okupatsiooni ja natsliku inva- 
siooni aegadel ning pastor Ro- 
bertilt uutest tegudest, mida Ju- 
mal teeb Generation 2 kaudu. 

Sellele järgnes käik lastekes- 
kusesse Tähetorn, kus tehakse 
võrratut tööd lastega, kellel on 


erinevad vajadused, ja mind lii- 
gutas väga, et nad olid õppinud 
ära ingliskeelse laulu, mida nad 
nii kenasti esitasid. Meil oli lühi- 
ke ringkäik vanalinnas, mis vää- 
riks põhjalikumat tutvumist, ja 
ma lubasin iseendale, et ühel 
päeval tulen ma tagasi koos oma 
abikaasa Charlottega, et näha 
rohkem. 

Niisiis mahutasime mina ja 
piiskop Christian - teie superin- 
tendendi tohutu abiga — sellesse 
reisi väga palju. Aga milline 
suurepärane kogemus see oli ja 
ma tänan Jumalat kõigi nende 
mitmekesiste viiside eest, mille 
läbi ta teie hulgas töötab. Kui 
ma edaspidi teie eest iga kuu ka- 
hekümne kuuendal päeval pal- 
vetan, meenub mulle kõik, mida 
nägin ja kuulsin, ning ma teen 
seda paremas mõistmises ning 
usaldades seda sügavat igatsust, 
millega Jumal teid läbi Kristuse 
õnnistab. 

Pärast seda, kui piiskop 
Christianiga Eestist lahkusin, 
veetsin päeva Lätis ja nägin, mi- 
da Jumal teeb seal läbi inimeste, 
keda kutsutakse metodistideks. 
Kui ma lahkusin, andis superin- 
tendent mulle kauni puuniker- 
duse Eesti, Läti ja Leedu kon- 
tuuridega, keskel rist ja meto- 
disti leek heledalt põlemas. See 
ripub nüüd mu seinal ja millal 
iganes ma seda vaatan, tänan 
ma Jumalat teie külalislahkuse, 
helduse ja armastuse ning kiri- 
ku eest, kus rist on tõepoolest 
kõigi teie tegemiste keskmes ja 
Vaimu leek teie inspiratsioo- 
niks. 


Jumala arm ja 


rahu olgu teiega! 


LEO OSBORN 
Briti Metodisti Konverentsi 
eelmääratud president 

EE LASTETÖÖ 


SwopShop metodisti 
lastetöötegijatele 


ELE PAJU, EMK lastetöö koordinaator 


Iga kolme aasta tagant 
korraldab Euroopa Noor- 
te- ja Lastekomitee laste- 
töötegijatele SwopShop i. 
See on võimalus Euroopa 
metodisti kirikutes tegut- 
sevatel -lastetöötegijatel 
tulla kokku, jagada ideid ja 
kogemusi. 


len pikemat aega otsi- 
mas Jumala tahet 
EMK lastetöös ja igat- 
semas enamat. Oma 
suureks — üllatuseks 


avastasin, et osalesin esimesel 


SwopShop il Tšehhis kaksteist aas- 
tat tagasi. 

Kahtlesin pikka aega, kas see- 
kordne SwopShop on ikka minu 
jaoks. Kui kõik teised olid loobunud, 


t 9087 ji A 


Elus nartsissidega kaunistatud rist üles- 
tõusmispüha hommikul Gothenburgis. 

Ideed Inglismaalt, mida igaüks sai ise läbi proovida. 


hakkasin otsima sponsoreid ja või- 
malusi. Olen südamest tänu- 
lik nii Jumalale kui EMK las- 
tetöö toimkonna liikmetele 
julgustuse ja toetuse ees. 
Järgmiseks väljakutseks 
sai ürituse toimumisaeg: 
suurest neljapäevast kuni 
esimese ülestõusmispühani. 
Jätta kogudus ja perekond?! 
Meie kõigi elud koosnevad 
valikutest ja ohvritest. Otsus 
minna tuli raskelt, kuid sa- 
mas kindlalt. Võtsin aja, et 
otsida Jumala tahet, visiooni 
| ja juhtimist. 
| Selle aasta ülestõusmis- 
pühade eel kogunesid laste- 
töötegijad Rootsis, kaunis 
mereäärses linnakeses Got- 
henburgi lähedal. Osalejaid 
oli Saksamaalt, Iirimaalt, 
Inglismaalt, Lätist, Ungarist, 
Norrast, Rootsist ja mina 
Eestist, kokku koos lastega 
24. Igaüks tuli kahe praktili- 
se idee ja unistusega, et neid 


jagada teistega. Päevad olid täis 
ideid, loovust, pühadetemaatikat ja 
mitmekülgseid kogemusi. 

Olen tänulik selle aja eest koos to- 
redate kristlastega, kes armastavad 
Jumalat ja on valmis tegema võima- 
tust võimaliku, et teenida lapsi ja 
kuulutada Kristust. Isiklikult sain 
juurde julgust näha asju suuremalt 
ja kogemuse veeta aega koos tõeli- 
selt siira ja armsa puudega poisiga, 
kelle silmist kiirgas armastust ja rõõ- 
mu, kuid kelle füüsilist olekut vaada- 
tes meenus iga kord kannatav Kris- 
tus. Ta tegi seda minu eest! 


173 07074 5 


Gothenburgis kevadet otsimas. 


Fotod: perekonnaarhiiv 


Meie tahame ka 


Jeesust nä 


22. mail lõppes Tallinna 
koguduses pühapäeva- 
kooliaasta. 


allinna koguduse pühapäeva- 

kooliõpetaja MERLE HOLL- 
MAN: “Üks pühapäevakooli õppeaas- 
ta — palju toredaid tunde piiblilugude- 
ga, isadepäev, jõuluaeg, ülestõusmis- 
pühad, emadepäev, laulud, mängud, 
meisterdused — on jälle läbi saanud. 
Kui sügisel arvasime, et osa lapsi jääb 
nagunii tundidest puuduma, oli meie 
imestus suur, nähes vastupidist! Lap- 
sed olid usinasti kohal, kutsusid sõp- 
ru kaasa, grupp aina kasvas ning 1lõ- 
puks jäi isegi mappidest puudu. 

Suvevaheajale vastu minnes on 
meie kõigi ühine soov: näha Jeesust! 
Nii nagu Sakkeus, kes oma väikese 
kasvu tõttu pidi isegi puu otsa roni- 
ma, et Jeesust näha. 

Siinkohal aga tahame tänada kõiki 
toredaid pühapäevakooliõpetajaid, 
abilisi, lapsi ja vanemaid! Nähkem 
Jeesust oma kaaslases, tuuleõhus, 
merevees ja lilleõies ... ja hoidkem 
kõiki oma palvetes! 

Armas Jumal! Tänu, et Sa meid ar- 
mastad! Me ei suuda alati olla täiusli- 


kud, aga kuna Sina meid armastad, 
siis püüame meie ka rohkem sellist 
elu elada, nagu Sina meilt ootad. Õn- 
nista kõiki lapsi ja nende vanemaid! 
Kaunist suvepuhkust kõigile!” 


Pühapäevakoolilõpu piduliku tordi tegid põhiliselt 
valmis emad, aga oma panuse andsid ka lapsed. 


ha! 


ELI VIHT: “Märkamatult on 
H. veerenud ja suvi kevadelt 
teatepulka üle võtmas. Nagu koolid 
lähevad puhkusele, nii sai 22. mail 
pandud punkt ka Tallinna koguduse 
pühapäevakoolihooajale. 

Juba pühapäevahommikune tee- 
nistus oli erilisem kui muidu: kõik 
pühapäevakooliõpetajad kutsuti et- 
te, et neile tänusõnad öelda. Seejärel 
said kõik lapsed tunnistuse. Teenis- 
tusele järgnes ühine tordisöömine, 
pärastlõunal toimus aga väljasõit 
Kõrvemaale. 

Olime palvetanud, et ilm oleks 
ilus, ja tõepoolest — meie palveid 
võeti kuulda. Kui eelnevad ja ka 
järgnevad päevad näitasid kevadiste 
ilmade heitlikumat palet, siis 22. 
mail sillerdas päike sinises taevas 
ning kõik said nautida loodust, värs- 
ket õhku ja ühist osadust. Meid oota- 
sid matkarajad, kus võis seigelda 
jalgrattaga või lihtsalt jalutada. Tee 
ääres kasvasid ülased ja ühel kalda- 
veerul tervitasid meid juba esimesed 
maikellukesed. Ka sääsed olid välja 
ilmunud, kuid me ei lasknud neil 
end segada ega tuju rikkuda. Toimus 
ju palju toredat: köievedu ja “Mäda- 
muna” ja ühine piknik. Meie hulgas 
oli ka väike sünnipäevalaps, kellele 
laulsime üheskoos sünnipäevalaulu 
ja palusime Taevaisa õnnistust. 

Kui päike juba madalamalt paist- 

22. mail jäid pildile kõik Tallinna koguduse pühapäe- 
vakooliõpetajad. Seisavad: Anneli Rahuvarm, Merle 

Hollman, abiõpetaja Hanna Hollman, Kristel Almazov, 
Maret Tombak, Elena Sults, Pille Mägila ja Lii Lilleoja. 
Eesreas: Sirjeli Tombak ning abiõpetaja Mirje Tombak. 


Foto: UNO LOORIS 


Tallinna koguduse väljasõit Kõrvemaale 
pakkus kosutust nii kehale kui vaimule. 


ma hakkas ning õhtu ligi hiilis, oli 
aeg koduteele asuda. Lõpetuseks ja- 
gas pastor Olav Pärnamets meiega 
mõne mõtte. 

Viimasel ajal on palju räägitud 16- 
puaegadest. Üks maailmalõpu täht- 
aeg oli 21. mai 2011, kuid oleme endi- 
selt elus. Tänu Jumalale armuaja 
eest! Aleksander Kuum olnud kord 
ametis kiriku aia värvimisega, kui te- 
ma juurde jooksnud üks koguduse 
vend ja hüüdnud: “Viska pintsel 
käest, sest peagi tuleb Kristus oma 
rahvale järele.” Aleksander Kuum 
olevat vastanud, et Jumalal on hea 
meel, kui ta tulles leiab pastori tööta- 
mas koguduse juures. Kuigi meedia 
on palju segadust ja hirmu külvanud 
maailmalõpu kuulutusega, on krist- 
lastena meie ülesanne teha ustavalt 
oma tööd. Et Kristus meile järgi tulles 
leiaks meid oma põllul töötamas. 

Igaüks sai sellest päevast oma osa 
- olgu hinge kosutava mõtte, kevadi- 
se looduse lõhnad ja värvid või rõõ- 
mu koos veedetud ajast. Või kõik 
need kokku ja ehk midagi veel 
enamgi. Igatahes Jumal sai nende 
hetkede kaudu igaüht puudutada. 
Nüüd lähme üheskoos suvele vastu. 
Ikka koos Jeesusega!” 


Fotod: EVELIN TOODO 


SER 

M MISJON 


Jumal on suur! 


Kolmas Lausanne'i kongress 


MARK NELSON, delegaat 


15.-26. oktoobril 2010 peeti Lõuna-Aafrikas Kaplinnas 
kolmandat Lausanne'i maailma evangeliseerimise kong- 
ressi. Ulistada Jumalat koos enam kui 4000 kiriku- ja 
misjonijuhiga 198 riigist andis unustamatu kogemuse. 
See näitas mulle paremini kui miski muu, kui vägev 


Jumal tegelikult on. 


namik konverentsi dele- 

gaate esindas mitmesu- 

guseid, olgu siis konser- 

vatiivsemaid või evange- 

likaalsemaid protestant- 
likke kirikuid. Kohtasin küll ka üht 
noort katoliiklannast delegaati ja 
tean, et kohal olid nii katoliku kiriku, 
õigeusu kirikute kui Maailma Kiriku- 
te Nõukogu ametlikud esindajad (vt 
lisakasti). 

Metodistidest olid Kaplinna sõit- 
nud Eddie Fox koos abikaasa Mary 
Nelliga, nagu ka Eesti metodistide 
suur sõber Mary Ann Smith ÜMK 
Asbury kogudusest Tulsast. Euroo- 
past osalesid peale minu veel ainult 
Norra metodistide superintendent 
Oyvind Helliesen ning piiskop 
Rosemarie Wenner Saksamaalt ja 
veel üks Saksa metodist. Hoolimata 
asjaolust, et teemaks oli ülemaailmne 
misjonitöö, ei olnud üritusel minu 
teada esindatud Ühinenud Metodisti 


P, 6 A 
Mari Vahermägi (EEKBKL), Mark Nelson (EMK), Kaisa Kirikal (EELK), 


Kiriku globaalteenistuse peakomitee. 
Eddie Foxi korraldatud metodistide 
lõunasöögile kogunes ligikaudu 60 
inimest, kellel oli võimalik üksteist 
paremini tundma õppida. Piiskop 
Wenner avaldas mulle hiljem oma 
imestust Ühinenud Metodisti Kiriku 
puudumise üle. 

Üldsessioonidel käsitleti niisugu- 
seid teemasid nagu tõde Kristusest tä- 
nases pluralistlikus ja globaliseeru- 
nud maailmas; meie purunenud maa- 
ilma ülesehitamine, tegeledes selliste 
igapäevaste kurjuse ilmingutega nagu 
vaesus, inimkaubandus ning HIV ja 
aids; tunnistamine Kristuse armastu- 
sest teistsuguse usuga inimestele; Ju- 
mala tahe evangelisatsiooniks meie 
sajandil, keskendudes sihtgruppidele, 
milleni seni pole jõutud. Nende tee- 
made taga kõlas pidev kutse olla us- 
tav ülesandele teha jüngriteks kõik 
inimesed ning tegeleda globaalse 
reaalsusega, kus enamik maailma 


Heigo Ritsbek (EKEK), Janek Pallase (EEVL) ja Ago Lilleorg (EKNK). 

kristlasi elab väljaspool läänemaail- 
ma. 

Kui uusaegne misjoniliikumine 
paarsada aastat tagasi algas, tähen- 
das see arenenud läänemaadest läh- 
tunud misjonäride suundumist vä- 
hem arenenud lõunasse ja itta. Aga 
maailm on muutunud. Aastal 1900 
elas 71 protsenti kristlastest Euroo- 
pas. Täna on see näitaja ainult 25 
protsenti ja prognoositakse, et 2015. 
aastal elab Euroopas ainult 15 prot- 
senti maailma kristlastest. Mida toob 
tulevik maailmale, kus enamik krist- 
lasi elab majanduslikult vaestes maa- 
ilma piirkondades nagu Aafrika ja 
Lõuna-Ameerika? Kuidas selles reaal- 
suses üheskoos Kristuse sõnumit le- 
vitada? See oli kolmanda Lausanne'i 
konverentsi põhiküsimus. 


Lausanne'i liikumine 


Lausanne'i kongressi lugu ulatub 
tagasi Billy Grahamini, kes kutsus 
kristlasi ühinema kogu maailma 
evangeliseerimiseks. Tema kutsel ko- 
gunes 1974. aastal 2700 kristlast 150 
maalt Šveitsi Lausanne'i esimesele 
maailma evangeliseerimise kongres- 
sile. Sellelt kongressilt pärineb 
Lausanne'i leping — avaldus, kus on 
määratletud evangelikaalne teoloogia 
ja praktika, mis on olnud kristlike ki- 
rikute ja organisatsioonide ühistöö 
aluseks; ühtlasi on see olnud leping 
Jumala ees, kes kutsub meid võitma 
Kristusele kogu maailma. Just Lau- 
sanne'is kasutati esimest korda väl- 
jendit “evangeliseerimata rahvad” 
(unreached people groups), kui mis- 
sioloog Ralph Winter kutsus maailma 
pöörama tähelepanu neile rahvastele, 
kes pole kunagi kuulnud evangeeliu- 
mi. 

Teine Lausanne'i maailma evange- 
lisatsiooni kongress peeti 1989. aastal 
Filipiinidel Manilas, kuhu kogunes 
üle 4000 kristliku liidri 173 riigist. 
Eestist osalesid Ingmar Kurg, Joel Lu- 
hamets, Juho Rüsse, Joosep Tammo, 
Jaan Tammsalu ja Üllas Tankler. 

Tänaseks on Lausanne'i liikumise- 
na tuntud võrgustik koos oma väikse- 
mate kokkusaamiste ja aeg-ajalt il- 
muvate olulisi misjoniteemasid puu- 
dutavate artiklitega, mis köidavad 
mõtlevaid inimesi kogu protestantli- 


Fotod: MARK NELSON 


A 


Eddie Fox koos metodistist delegaadiga Aasiast 
Lausanne'i kongressi raames korraldatud metodistide 


lõunasöögil. 


ke denominatsioonide spektris, kujunenud maailma krist- 
laskonna üheks tugevamaks mõjutajaks. Igasuguse kaht- 
luseta on Lausanne'i kongressid tänapäeva kristliku maa- 
ilma suurimad sündmused, mistõttu oli osalemine kol- 
mandal kongressil Kaplinnas tohutu au. 

Kongressi töökeel oli inglise keel ja sünkroontõlget pa- 
kuti kaheksasse keelde. Aga kui saabus aeg laulda, oli 
meil juhte, kes laulsid suulu ja teistes Aafrika keeltes. Nä- 
gin egiptlast, kes juhtis teenistust araabia keeles. Kuulsin 
korea, urdu (kõneldakse Pakistanis) ja paljusid teisi kee- 
li, mida ma ei suutnud kõiki isegi ära tunda, ammugi siis 
kokku lugeda. Jumal on suur! 

Arvan, et mulle avaldas sügavaimat muljet egiptlasest 
ülistusjuht. Üldiselt seostame me araabia keelt islamiga. 
Aga araabia keel ei ole Muhammadi keel — araabia keel, 
nagu kõik muud keeled, kuulub Jumalale. 


jaa Halliloja 
EEA 


n 


EINS 


Laulujuht Egiptusest näitas, et araabia keel, nagu kõik 
muud keeled, kuulub Jumalale. 


Hiljem seisid laval kõrvuti kui vend ja õde Kristuses Iis- 
raelist pärit juut ja pales-tiinlanna. Palestiinlanna ütles: 
“Palestiinlasena on mul väga raske ulatuda oma vaenlase- 
ni. Aga kristlasena annab Jeesus mulle võime näha teda 
nii, nagu Tema teda näeb. Messiases on ruumi meie kõigi 
jaoks.” Juut lisas: “Mu isa satuks raevu, kui ta saaks teada, 
et ma seisan siin kõrvuti palestiinlasega. Kui Iisraeli juudid 
ja Palestiina araablased suudaksid öelda üksteisele “Ma 
armastan Sind Jeesuses”, siis maailm näeks ... Ainuke ra- 
hulootus Lähis-Idas on Jeesus ...” 

Mulle näitas see tegelikkuses, et Jumal ei ole ainult mi- 
nu Jumal — Ta on kogu maailma, iga kultuuri ja keele Ju- 
mal. Ükski rahvas ei jää kõrvale Jumala armastusest. 


(Jätkub järgmises ajakirjas) 


MÕISTETE SELGITUSI 


Globaalne kristlaskond 


Maailmas on 2,1 miljardit kristlast, mis teeb kristlusest suurima 
usundi maailmas (teisel kohal on islam 1,5 miljardi 
järgijaga), sealhulgas: 

H 1,1 miljonit roomakatoliiklast, 

H 700 miljonit protestanti, 

H 300 miljonit õigeusklikku. 


Maailma Kirikute Nõukogu (MKN) esindab 110 riigi 560 miljo- 
nit kristlast, kes on koondunud rahvuslikesse kirikute nõukogu- 
desse, nagu näiteks Eesti Kirikute Nõukogu. Roomakatoliku ki- 
rik ei ole Maailma Kirikute Nõukogu liige, ehkki osaleb vastavas 
tegevuses kohalikul tasandil, näiteks Eestis on Rooma-Katoliku 
Kiriku Apostellik Administratuur Eesti Kirikute Nõukogu liige. 
Enamik ortodoksikirikuid on küll ametlikult liitunud Maailma Ki- 
rikute Nõukoguga, kuid neil on MKN-iga keerukad suhted tule- 
nevalt õigeusu teoloogiast, mille järgi nemad on ainus õige ki- 
rik. 1950. aastal võttis MKN vastu Toronto avalduse, mille osas 
4.4 on ortodoksidele vastu tulles kirjas, et nõukogu ei eelda, et 
iga liikmeskirik peaks pidama teisi liikmeskirikuid kirikuks selle 
sõna tõelises ja täielikus tähenduses. Nagu on kirjutanud piis- 
kop Kalistos Ware, on see võimaldanud ortodoksidel kuuluda 
MKN-i, loobumata veendumusest, et õigeusukirik on ainus ki- 
rik, kus on olemas täiuslik usk. Enamik MKN-iga liitunud krist- 
lastest ongi õigeusklikud. Maailma protestantidest on MKN-iga 
formaalselt liitunud üksnes kolmandik. 


Maailma Evangeelne Allianss (MEA) esindab 420 miljonit krist- 
last 128 riigist, kus toimib oma rahvuslik allianss, nagu näiteks 
Eesti Evangeelne Allianss. Alliansiga on liitunud ligikaudu kaks 
kolmandikku protestantidest. Kuigi MEA on formaalselt dialoo- 
gis nii katoliku kui ortodoksi kirikuga, ühendab allianss protes- 
tantlikke kirikuid, kes peavad end evangelikaalseteks. Selline 
alliansis üldiselt tunnustatud teoloogiline seisukoht lihtsustab 
koostööd misjonipõllul ja evangeeliumi kuulutamisel. MEA on 
Lausanne'i liikumise peamine partner. 


Evangelikaalne on termin, mis kujunes 20. sajandi keskpaigas 
vastusena arutelule, kuivõrd modernsed ratsionaalsed ideed to- 
hiksid mõjutada kristlikku teoloogiat. Evangelikaalid rõhutavad, 
et kuna Jumal on andnud meile mõistuse anni, peame seda ka- 
sutama ning asuma dialoogi modernsete ideedega. Vastupidi- 
selt fundamentalistidele, kes keelduvad ausalt arutlemast mo- 
dernsete teooriate üle, on evangelikaalid avatud, et kuulata ja 
õppida. 

Evangelikaalid rõhutavad siiski, et Jumala transtsendentsus 
tähendab, et ainus viis, kuidas me Jumalat tunda saame, on siis, 
kui Ta tuleb ja kõneleb meiega. Teoloogia, arusaamine Jumalast, 
eeldab seetõttu ilmutuse ülimuslikkust mõistuse suhtes. Teoloo- 
gia tähendab kuulata, mida Jumalal on öelda, eeskätt Piiblis. Ini- 
mese filosoofiline ja ratsionaalne mõtlemine on tähtis, aga võrrel- 
des ilmutusega alati teisejärguline. Selle tulemusena rõhutavad 
evangelikaalid, et inimmõistus ei tohiks meid viia eemale tõest, 
mida Jumal on kord andnud usu pärast (Juuda 1:3). Näiteks vaid- 
lustes selle üle, kas inimene võib saada päästetud läbi teiste reli- 
gioonide, kas Jeesus on ainus tee lunastusele või kas homosek- 
suaalsus on patt, peavad evangelikaalsed kristlased autoriteetse- 
maks Jumal poolt Piiblis ilmutatut kui moodsaid seisukohti, an- 
des seega märksa konservatiivsema vastuse kui mitteevange- 
likaalsed protestandid. 

Niisiis: kui kõik kristlikud kirikud on evangeelsed selles mõt- 
tes, et viivad edasi Jeesuse sõnumit, ei ole kõik evangeelsed 
kristlased sugugi evangelikaalsed. Nii Maailma Evangeelne Al- 
lianss kui Lausanne'i liikumine määratlevad ennast teoloogili- 
selt evangelikaalseina. 


KODUTEEL 2/2011 (15) 


SUVEL JA SÜGISEL EMK-s 


21.—24. juuli —- EMK noorte misjoniseminar 
25.—31. juuli - EMK misjoninädal koos Brasiilia grupiga 


10 päeva jooksul saavad 16-30-aastased noored oma 
usku süvendada ja praktiseerida. Oled oodatud! 


Lisainfo ja registreerimine: 56 482 656 
ning peagi Facebookis. 


EMK VII suvekonverents “Lõikust on palju!” 
4.—7. augustini 2011 Giideoni laagris 


Ta ütles neile: “Lõikust on palju, töötegijaid aga vähe. Paluge siis lõikuse Issandat, et ta saadaks töötegijaid 
välja oma lõikusele!” (Lk 10:2) 


Osavõtumaks 1. juulini Osavõtumaks kohapeal 

Üksikisik 35 eurot Üksikisik 40 EUR, üks päev 15 EUR 
Kuni 12-aastane laps 20 eurot Muid soodustusi ei ole 
Pastoripere 35 eurot 

Telgis: üksikisik 25 eurot Telgis: üksikisik 30 eurot 


Konverentsi osavõtumaks sisaldab programmi, majutust laagri tubades ning laagri tüüpi lihtsat toitlustust. 
Lisaks töötab kohvik, kust on võimalik juurde osta kohvi, puuvilju ning suupisteid. 

Eelregistreerimine on toimunud, kui olete tasunud osavõtumaksu (Eesti Metodisti Kiriku a/a-le 
10052004731009 selgitusega “suvekonverents + nimi”) ning teatanud sellest aadressile 
suvekonverents(Ometodistikirik.ee. 


Facebook: EMK VII Suvekonverents “Lõikust on palju!” 


Aldersgate Renewal Ministry 
meeskond Eestis 


28. september - 11. oktoober 


Aldersgate Renewal Ministries on 1977. aastal loodud mittetulundusühing, mille eesmärk 
on aidata Ühinenud Metodisti Kiriku kogudusi saada täidetud, juhitud 
ja väestatud Püha Vaimu ning andidega, et täita paremini oma teenimistööd maailmas. 


Eestis korraldab 8-liikmeline meeskond kaks koolitust: 
H 30. september — 1. oktoober: “Issand õpeta mind palvetama” 
Nuutsaku koolituskeskuses Viljandimaal 


H 7.-8. oktoober: “Elu Pühas Vaimus” Tallinna Metodisti Kirikus 


REGISTREERIMISE TÄHTAEG: 15. september. 

Registreerimine on toimunud, kui olete tasunud osamaksu 

(Eesti Metodisti Kiriku a/a-le 10052004731009, selgitus “Aldersgate BMK + nimi”) 
ning teatanud sellest aadressile thea.kant(9omail.ee 

